[{"text_idx": "#000000", "text": "Ideed kodu u\u0308mberkujundamiseks o\u0303pilaste ja tudengite jaoks"}, {"text_idx": "#000001", "text": "Augusti keskpaik on juba mo\u0308o\u0308das, mis ta\u0308hendab ettevalmistusi koolipinki vo\u0303i auditooriumisse naasmiseks. Loo sobiv o\u0303pikeskkond ka kodus, et oma pere koolilastesse vo\u0303i tudengitesse uueks o\u0303ppeaastaks vaimustust ja inspiratsiooni su\u0308stida! Loovus, jo\u0303udlus ja inspiratsioon \u2013 seda ko\u0303ike on vo\u0303imalik saavutada trendika interjo\u0308o\u0308ri ja sobiva mo\u0308o\u0308bliga sinu va\u0308ikese kooliju\u0308tsi, gu\u0308mnasisti vo\u0303i ka tudengi jaoks. Kujunda mis tahes vanuses o\u0303ppuri jaoks enne u\u0308heksa kuud kestvat koolimaratoni sisse suurepa\u0308rane to\u0308o\u0308ruum!"}, {"text_idx": "#000003", "text": "Kui lapsed on jo\u0303udnud teismeikka, on aeg viia nende tuppa rahulikumaid ja neutraalseid toone, millega on lihtne sobitada toa peremehe vo\u0303i perenaise maitsele vastavaid va\u0308rvikaid aksessuaare. Keskkoolio\u0303pilasel on pa\u0308ris palju o\u0303ppematerjale ja isiklikke asju, seeto\u0303ttu tasub to\u0303siselt kaaluda korraliku po\u0303randariiuli ostmist. Mo\u0308o\u0308bli valimisel la\u0308htu sellest, et ko\u0303ik geniaalne on lihtne, ning eelista u\u0308heva\u0308rvilisi esemeid, mida nooruk saab ise oma lemmiktoonides aksessuaaridega ta\u0308iendada. Need vo\u0303ivad olla na\u0308iteks dekoratiivsed padjad, raamitud inspireerivad tsitaadid vo\u0303i lihtsad joonistused, o\u0303ppeto\u0308o\u0308ks vajalikud kirjatarbed, nende hoidjad jne. Kes teab, vo\u0303ib-olla otsustab sinu laps la\u0308htuda trendidest ning kujundada interjo\u0308o\u0308ri alati moodsate punktide, joonte ja mitmesuguste geomeetriliste mustritega. Toeta positiivsust, isikupa\u0308ra ja kujutlusvo\u0303imet tavalise tahvli vo\u0303i korgist teadetetahvliga, millele laps saab panna kirja oma tegemist vajavad to\u0308o\u0308d, plaanida koos so\u0303pradega ja\u0308rgmist seiklust vo\u0303i hoida na\u0308htaval kohal ko\u0303ige su\u0308damlikumaid ja lo\u0303busamaid fotoma\u0308lestusi."}, {"text_idx": "#000004", "text": "Mugav ja funktsionaalne to\u0308o\u0308koht aitab kaasa loovusele, parandab jo\u0303udlust ja suurendab rahulolu tehtuga. Vo\u0303ta seda arvesse, kui aitad oma tudengist lapsel seada sisse tuba ko\u0303rgkoolis o\u0303ppimiseks. Tudengi toa interjo\u0308o\u0308ri jaoks soovitame valida Skandinaavia stiili ja va\u0308rvipaleti, sest see loob korraga nii rahustava kui ka inspireeriva atmosfa\u0308a\u0308ri. Proovi sinise, halli ja valge kombinatsiooni \u2013 need va\u0308rvid ei kaota kunagi oma va\u0308a\u0308rtust ja suurepa\u0308rast va\u0308ljana\u0308gemist. Alusta klassikast \u2013 valgest mo\u0308o\u0308blikomplektist, kirjutuslauast ja po\u0303randariiulist \u2013 ning jo\u0303ua seeja\u0308rel va\u0308lja va\u0308iksemate aksessuaarideni \u2013 lampide ja seinariiuliteni. Ta\u0308ienda ruumi kujundust sinistes toonides dekoratiivsete patjade ja pleedidega \u2013 see teeb ruumi hubasemaks. Ning loomulikult arvesta sellega, et tudengitel on enamasti u\u0308sna palju asju, nii et toas kuluvad marjaks a\u0308ra paar punutud korvi vo\u0303i erinevatest materjalidest kasti, kus seda ko\u0303ike hoida."}, {"text_idx": "#000005", "text": "Rohkem kui 3300 poodi 48 erinevas riigis u\u0308le maailma"}, {"text_idx": "#000007", "text": "25-aastane garantii GOLD madratsiteleja saa JYSKi kliendikaardigaparemaid pakkumisi"}, {"text_idx": "#000010", "text": "KohaletoimetamineJa\u0308relmaksGarantiiMe sobitume madalaima hinnag120 o\u0308o\u0308pa\u0308evaksTagastuspoliitikaKauba tagastamineTingimusedPrivaatsuspoliitikaKu\u0308psisepoliitikaKorduma kippuvad ku\u0308simused"}]